Benedicte Bull

Benedicte Bull (født 18. juni 1969) er en norsk statsviter og professor, som har forsket på samfunnsutviklingen i Latin-Amerika.

Etter examen artium 1988 var hun frem til 1993 blant annet frilansjournalist for avisa Fædrelandsvennen i Kristiansand.

Etter cand.mag. i statsvitenskap 1992 ble hun i 1996 cand.polit. i statsvitenskap fra Universitetet i Oslo på avhandlingen «Political Structures and Sustainable Development: A case from the Costa Rican tourism industry».

Fra 1995 var hun ved  Senter for utvikling og miljø (SUM), fra 1997 som forsker, hvilket i 2002 brakte henne en dr.polit. på avhandlingen «Aid, Power and Privatization: Domestic and International Sources of Telecommunication Reform in Central America (1986-2000)», veiledet av Helge Hveem. For denne fikk hun H.M. Kongens gullmedalje i 2003.

Etter noen år som seniorforsker ved SUM, og i 2006 bosatt i Chile, ble hun i 2007 førsteamanuensis (samme sted, altså SUM) og har ledet Norsk Nettverk for Latin-Amerikaforskning (NorLARNet)  fra 2008. Fra 2015 ledet hun i tillegg Oslo Academy of Global Governance. I 2014 ble hun professor samme sted. 

Hun er en hyppig brukt mediekommentator og har siden 2015 hatt en fast månedlig spalte i Dagsavisen.

Premier
2003 – H.M. Kongens gullmedalje, som deles ut til «en fremragende, yngre forsker for et vitenskapelig arbeid bedømt ved Universitetet i Oslo».
2018 – Prisen for god forskningsformidling ved Universitetet i Oslo, på en kvart million kroner.

Utgivelser (utvalgte)
Norwegian Social Thought on Latin America, CLACSO, Buenos Aires, 2016. (Spansk utgave: Pensamiento social noruego sobre América Latina, CLACSO, Buenos Aires, 2015).
Environmental Politics in Latin America: Elite dynamics, the left tide and sustainable development. Routledge, 2015. Med Mariel Aguilar-Støen.
Business Groups and Transnational Capitalism in Central America: Economic and Political Strategies. Palgrave Macmillan. Med Yuri Kasahara og Fulvio Castellacci.
International development (Vol. I-IV), Sage Publications, 2010. redigert med Morten Bøås.
Latinamerikanske utfordringer, Cappelen Damm, 2010.
Development Issues in Global Governance: Public Private Partnerships and Market Multilateralism, Routledge, 2006, med Desmond McNeill. 
Aid, Power and Privatization: The politics of telecommunication reform in Central America, Edgar Elgar, 2005.

Referanser

Norske statsvitere
Norske statsvitenskapsprofessorer
Professorer ved Universitetet i Oslo
Mottakere av Universitetet i Oslos formidlingspris
Latin-Amerika